Diari Oficial de la Generalitat Valenciana


Sumari del DOGV 952, del 28-11-1988 (1988/812500)

RESOLUCIÓ de 15 de novembre de 1988, del Conseller d'Administració Pública, per la qual es delega en els Directors Territorials de la Conselleria de Treball i Seguretat Social la facultat de contractació de Personal Laboral en determinats supòsits.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   952

Data del DOGV
:   28-11-1988

Secció del DOGV
:   ALTRES DISPOSICIONS

Número del document
:   1988/812500


Data del document
:   15-11-1988

Organisme emissor
:   Conselleria d'Administració Pública

Tipus de document
:   Resolució

Resolució de 15 de novembre de 1988, del Conseller d'Administració Pública, per la qual es delega en els Directors Territorals de la Conselleria de Treball i Seguretat Social la facultat de contractació de Personal Laboral en determinats supòsits.  
L'article 38.2 del Decret 69/86, de 2 de juny (DOGV de 20 de juny de 1986), del Consell de la Generalitat Valenciana, pel qual s'aprova el Reglament de Selecció de Personal i provisió de llocs de treball de la Generalitat Valenciana, atribueix al Conseller d'administració Pública la facultat de formalitzar els contractes laborals de duració determinada.  
L'Ordre del Ministerio de Trabajo y Seguridad Social de 21 de febrer de 1985 (Boletín Oficial del Estado del 27), fixa les bases generals per a l'establiment de Convenis de col·laboració de l'Institut Nacional d'Ocupació amb òrgans de l'Administració de l'Estat, Comunitats Autònomes, Organismes Autònoms administratius i organismes Autònoms comercials, industrials i financers, per a la realització d'obres i serveis per treballadors desocupats.  
Durant anteriors exercicis se signaren Convenis INEM-Generalitat Valenciana a fi de realitzar obres i serveis de competència exclusiva d'aquesta darrera i d'interès general i social, els resultats dels quals han estat molt positius, tant pel que han coadjuvat a la lluita contra la desocupació, com per l'interès públic de les obres i serveis realitzats.  
Atès el volum i la complexitat d'aquestes contractacions laborals és aconsellable que les facultats de contractació es deleguen en aquells que es troben vinculats a l'execució material dels programes; per això, i en virtut de l'article 68 de la Llei 5/83, de 30 de desembre (DOGV 30 de desembre de 1983), del Govern Valencià, que contempla la possibilitat de delegació de facultats quan per aplicació del principi d'eficàcia siga convenient, en el DOGV número 718 de 7 de desembre de 1987 es publicà Resolució de 13 de novembre de 1987, del Conseller d'administració Pública, per la qual es delegava en els Directors Territorials de la Conselleria de Treball i Seguretat Social la facultat de contractació de treballadors desocupats, a l'empara del Conveni de Col·laboració entre l'Institut Nacional d'Ocupació i la Generalitat Valenciana, de 14 de juliol de 1987.  
Havent-se signat el 30 de juliol de 1988 el nou Conveni de col·laboració entre l'INEM i la Generalitat Valenciana per a la contractació temporal de treballadors desocupats, en obres d'interès general i social, amb vigència fins al 31 de desembre d'enguany, i essent aconsellable, per les raons d'eficàcia apuntades, la delegació de les facultats de contractació en òrgans inferiors, escau de procedir al dictat d'aquesta resolució, amb una vigència temporal extensiva a aquest exercici i els successius.  
En atenció d'aquests motius, i fent ús de les facultats que em confereix la Llei 5/83, de Govern Valencià, he resolt:  
«Delegar en els Directors Territorials de la Conselleria de Treball i Seguretat Social, la facultat de formalització de contractes laborals de duració determinada en el supòsit següent:  
- Contractacions de treballadors desocupats, formalitzades a l'empara dels Convenis de col·laboració que se subscriguen entre la Generalitat Valenciana i l'Institut Nacional d'Ocupació.»  
DISPOSICIO FINAL  
Aquesta Resolució entrarà en vigor el mateix dia de la publicació en el Diari Oficial de la Generalitat Valenciana.  
València, 15 de novembre de 1988. - El Conseller d'Administració Pública: Joaquín Azagra Ros.